Народно читалище „Възраждане 1924”

БУЛСТАТ 000414174 с.Бяла вода ул.”Васил Левски” №14 общ.Белене

О Т Ч Е Т

за

дейността на Народно читалище „Възраждане 1924” през 2021г.

 Читалището се характеризира с неприсъща на друга никоя институция пълна свобода на избора на присъствие и е отворено за всички желаещи да го посетят.

 **В по-малките населени места, като в с.Бяла вода читалището създават почти целия културен живот.** **Те развиват многостранна дейност, разпространени са в цялата страна, а за много малки населени места са и единственият достъп до културни дейности и библиотечна база.**

 Съществуват позитивни практики на партньорство между читалищата, държавните и общински институции, неправителствените организации, бизнеса – типичен пример са отношенията в нашето село – това може да звучи изтъркано и старомодно, но имам достатъчни контакти с други колежки и повярвайте ми проблемите им са много. Искам да изкажа голямата благодарност на ЧН, както и моето към Кметство с.Бяла вода, ЧТППК „Напредък”, собствениците на магазините и барчето за чудесните отношения на работа тях.

 Дейността на читалището се разпределя в няколко направления: културно-масова дейност, библиотечна дейност, управление на бюджета на читалището.

 Културно–масова дейност:

 Всяка година се приема план за работата на НЧ”Възраждане 1924” и неизменна част от него е културният календар. Културния календар и отворени по всяко време може да се добавят още и още мероприятия. Той става съставна част от културният календар на общината и съответно се работи по него през цялата година.

 През 2021г. нещата са коренно различни с наличието на пандемията от COVID 19.

 Клуб „Сръчко” съществува в читалището от много години, той е отворен за участници и през годините много големи и малки са взели участие в него. По традиция Баба Марта раздава мартеници, направени в клуба, на всички на първи март. Участвахме и в конкурса на община Белене за мартеници и имаме присъдена грамота за автентичност на мартеницата.

Лазарки пяха за здраве и обиколиха селото на лазарица, а за великденското тържество на селото направихме изложба на великденска украса и украсени яйца, децата се състезаваха в състезанието за яйце борец, а победителите получиха награди, поставихме и великденска украса на площада на селото и се виха хора до късно на открито. Месец август организирахме с децата в селото работа по дейността на клуб „Сръчко”. Закупихме материали и те изработваха различни предмета – едни си ги взеха, други останаха в читалището и с тях направихме малка изложба. С направените коледни украси и играчки в клуба направихме във фоайето на читалището базар и доста бързо се изчерпаха предложените неща.

 През годината са направени по различни поводи табла, кътове – годишнини на писатели, различни празници от местно, регионално и национално значение. Част от тях се поставяха във фоайето на читалището други в стаята с компютрите.

 Тази година направихме и един по различен – Еньовден. Организирахме го в парка - с еньовите китки, преспали в църквата и благословени от отчето, еньова буля, изложба на различни билки от нашия край. Новото за Еньовден е трапезата с яденета с билки, представиха

се 14 блюда и после се дегустираха от гостите, гостите дегустираха и два вида чай – билков и чай от билки от градината.

 Спазихме традицията за Бъдни вечер на нашето село – в селото дойде Дядо Коледа със Снежанка и раздадоха подаръци на малки и големи, Коледари ни благословиха , а Бразаята ни поигра и тупна с топузите за здраве.

 Поради обстановката в страната свързана с COVID 19, клуба за народни хора нямаше изяви тази година.

 Много читалище в страната започнаха една нова традиция – онлайн фестивали, конкурси и чествания. Нашето читалище започна да участва в тях и скоро започнаха да идват награди и грамоти. Ще спомена само призовите места от с.Асеневци „Есента през моя поглед” грамота за фотоконкурса и диплом в раздела апликация, Грамота първо място и от с.Гостилица на фестивала „Празник на кратуната” за Клуба за народни хора и Бразаята, и отделно първо място и диплом в раздел ”Традиции, празници, обичай”, „Коледен онлайн конкурс” с.Козар Белене първо място в раздел коледна картичка и коледно пожелание и моята коледна елха и редица още грамоти за участие.

Библиотечна дейност:

 От година на година броят на посетителите на читалището, който четат книги все намалява, но все пак имаме читатели. През годината имаме 61 читателя и за заети 341 книги, а посещенията в библиотеката са 456 – след направения анализ установихме, че в броят на

читателите значителна промяна няма от други години, но броят на взетите библиотечни документа и посещенията в библиотеката са се увеличили и това е следствие от пандемията. Пред годината имаме дарени 439 книги и закупени само 5, общият им брои е 444 и в края на годината библиотеката разполага с 8118 броя библиотечни материали.

 През годината приключи проект на РЕКИЦ Плевен „Активни граждански общности чрез читалищата в България” – този проект е с продължителност две години. Читалището взе участие в изнесен семинар на „Плевенски обществен форум - читалища” на тема”Повишаване капацитета на читалищата в новите епидемични условия”

 Читалището е член да националната фондация за развитие „Читалище” и Българската библиотечно – информационна асоциация /СБИР/, фондация „Глобални библиотеки България”, Съюз на Народните читалища към МК.

 Трябва да се отбележи и ролята на компютрите в обстановката на COVID 19, по проект „Глобални библиотеки”. От пролетта до края на годината компютрите се ползваха за дистанционно обучение на ученици от ОУ „Васил Левски” гр.Белене, броя е различен в зависимост от присъственото обучение в училището. Компютрите се използваха лятото и есента и за онлайн работа на работещи родители на малки деца, които си дойдоха за периода на пандемията. Всичко това стана при условията на спазване на всички предписани мерки за безопасност.

 Тази година не бяхме одобрени по проект „Български библиотеки – съвременни центрове за четене и информираност” 2020г.

 Читалището и в частност библиотеката разполага с 5 компютърни работни места, един служебен и 4 за посетителите на библиотеката. С две периферни устройства скенер и принтер и отделно само принтер и мултимедия, музикална уредба – използва се да озвучаване на

различни мероприятия и лаптоп. Разполагаме с неограничена интернет връзка. Читалището разполага и с ламинатор.

 Библиотечните работници съчетават традиционните библиотечни услуги с използването на новите технологии, така, че читателите да са по-

информирани, по-удовлетворени в търсенията си, да усещат библиотеката като едно любимо място. С компютрите за потребителите, с достъпа до интернет и онлайн информация библиотека има нов, по-модерен облик, утвърди се като средище на информация, комуникация, знание, култура.

Бюджет на читалището:

 Щатното разписание на НЧ „Възраждане 1924” за 2021г. е една бройка читалищен секретар и половин бройка - работник в библиотеката.

 Читалището има 50 дка земя дадени за ползване от община Белене и е сключен договор за наем на същите с ЧТППК „Напредък”.

 Наема от помещението на първия етаж също е едно добро перо в приходите на читалището.

 Друго перо за издръжка на читалището е библиотечна такса и членски внос.

 Собствени приходи на читалището от направата на поздравителни картички, некролози и други канцеларски услуга са в размер на 247,00лв.

 Община Белене ни подари тази година един брой компютър за нуждите на посетителите на читалището.

 През годината със собствени средства ремонтирахме балкона на салона на читалището и го подготвяме там да обособим музейна експозиция със събраните материали на селото и започнахме да подновяваме дрехите на Бразаята.

 Стремежа на Читалищното настоятелство е да се работи за задоволяване на духовните потребности на хората в селото, читалището да е и то е достъпно за всички желаещи да влязат в него и да намерят своята среда за духовен живот.

Читалищно настоятелство на

НЧ„Възраждане1924”